**Preikestolen** (opprinnelig **Prekestolen**) er et fjellplatå på nordsiden av Lysefjorden i Strand kommune i Rogaland. Preikestolen er et tilnærmet flatt fjellplatå, ca. 25 × 25 m og har et loddrett stup 604 meter ned til Lysefjorden.

Preikestolen er et av de mest populære turistmål i Ryfylke-regionen og i Norge. Det er god utsikt over Lysefjorden og heiene rundt fra platået.

Fra gammelt av hadde platået navnet **Hyvlatonnå** (høveltanna). Rundt 205 000 personer besøkte Preikestolen i løpet av sommeren 2013.

I 2018 var over 300 000 som gikk til Preikestolen. I juni 2019 var det 64 000 besøkende. I 2022 ble det per oktober anslått at 330.000 hadde besøkt stedet så langt det året, noe som er ny rekord.

Beskrivelse
-----------

Preikestolen sett fra Lysefjorden
Preikestolen regnes som et av Norges fremste turistreisemål, med en rekke topprangeringer internasjonalt, blant annet ved Lonely Planet og CNN.

Preikestolen ble oppdaget som turistmål rundt 1900 da Stavanger Turistforening (STF) begynte å bruke dette fjellplatået som et viktig turmål, og det var de som ga det navnet *Prekestolen*, nynorskifiseringen til *Preikestolen* kom på 1990-tallet. STF førte opp Prekestolhytta i 1949. I 2004 ble denne supplert med Preikestolen Fjellstue. Preikestolhytta fikk veiforbindelse i 1961.

I 2020 ble den vel fire kilometer lange ruta til Preikestolen sertifisert som Nasjonal turiststi.

Det var trolig frostsprengninger for 10 000 år siden som gjorde at Preikestolen ble dannet. Kanten av isbreen lå da like ovenfor fjellet. Preikestolen har en flere meter dyp sprekk tvers over platået som trolig også er et resultat av frostsprengninger. Geologer har konkludert med at Preikestolen er trygg, selv om mange som ser sprekken tror at fjellplatået kan falle ned.

Høsten 2017 ble scener til filmen *Mission: Impossible – Fallout* spilt inn på Preikestolen. I filmen blir scenen fremstilt som om fjellplatået befinner seg i India.

Tilgjengelighet
---------------

Tilrettelegging av trafikken til Preikestolen (parkering, toalett, service, utbedring av stien etc.) ivaretas av Stiftelsen Preikestolen.

Normal gangtid fra Preikestolhytta og Preikestolen Fjellstue til Preikestolen er 2–2,5 timer hver vei. Det er en tur på 4 km med en høydeforskjell på 330 meter. Stien er utbedret med blant annet gamle jernbanesviller over en myr. I 2013 og 2014 har sherpaer fra Nepal gjort omfattende utbedringer av stien med trapper og steinsetting.

Selv om turen til Preikestolen framstilles som en kommersiell og middels tur av Ut.no, er det på forhånd viktig å vurdere egne ferdigheter og kunnskap om fjellvandring.

De siste årene har det vært utført flere redningsaksjoner av lokale, frivillige hjelpeorganisasjoner i regi av blant andre Folkehjelpen og Røde Kors. Problemet har ofte vært at noen har hatt uegnet fottøy, vært dårlig kledd eller startet for sent slik at mørket har kommet. Turen tar totalt 4–5 timer og ennå lenger om man er dårlig trent.

Som på alle turer på stier i naturen anbefales det å bruke godt fottøy – i tørt vær er gode solide joggesko tilstrekkelig – sjekke værmelding og ta med ekstra tøy for vind og kalde kvelder. Det er ikke anbefalt å gå turen vinterstid med snø og isføre, beste sesong er fra april til oktober. Det anbefales sterkt å lytte til lokale råd, og man skal være i ganske god fysisk form før man legger ut på turer som er av middels kategori (Ut.no). Man skal være klar over at turen gjøres på eget ansvar.

Preikestolen opp fra fjorden ble klatret for første gang 13. juni 2016 av Øyvind Salvesen og Jon Egil Auestad

Bilder
------

De høyeste havklippene i Europa (fra venstre): Hornelen (860 m), Enniberg (Færøyene, 750 m), Croaghaun (Irland, 668 m), Vixia Herbeira (Spania, 621 m), Preikestolen (604 m), Slieve League (Irland, 601 m), Cabo Girão (Portugal, 589 m). Oversikten viser også Cliffs of Moher (217 m) og Cabo da Roca (Portugal, 140 m).
* Preikestolen med Lysefjorden i bakgrunnen, sett mot sørvestPreikestolen med Lysefjorden i bakgrunnen, sett mot sørvest
* Preikestolen i sommersesongen, sett mot sørPreikestolen i sommersesongen, sett mot sør
* Preikestolen, Juni 2009Preikestolen, Juni 2009
* Utsikt fra Preikestolen innover LysefjordenUtsikt fra Preikestolen innover Lysefjorden
* Preikestolen sett fra LysefjordenPreikestolen sett fra Lysefjorden
* Preikestolen sett fra LysefjordenPreikestolen sett fra Lysefjorden
* Preikestolen sett fra LysefjordenPreikestolen sett fra Lysefjorden
* Utsikt fra stienUtsikt fra stien
* Preikestolen-medaljen 2016Preikestolen-medaljen 2016

Besøkstall
----------

Tallene er tatt fra perioden mai–august de respektive år:

* 2004 – 78 000 personer
* 2005 – 85 500 personer
* 2006 – 95 000 personer
* 2007 – 105 000 personer
* 2008 – 118 000 personer
* 2009 – 125 000 personer
* 2010 – 130 000 personer
* 2011 – 150 000 personer
* 2012 – 155 000 personer
* 2013 – 205 000 personer
* 2014 – 250 000 personer (per 13. november)
* 2015 – 270 000 personer (per 1. november)
* 2016 – 275 000 personer
* 2017 – 290 000 personer
* 2018 – 265 000 personer
* 2019 – 280 000 personer
* 2020 – 75 000 personer

Se også
-------

* Trolltunga
* Kjerag
* Hornelen

Referanser
----------

1. ↑  Preikestolen på Norgeskart.no fra Statens kartverk
2. ↑  «Preikestolen». *Faktaark*. Kartverket. Besøkt 25. oktober 2016.
3. 1 2  «Preikestolen rett til himmels». Stavanger Aftenblad. Arkivert fra originalen 4. mars 2016. Besøkt 16. juni 2014.
4. ↑  Ridder-Nielsen, Angelica Hagen Kristian (16. juli 2019). «Køer opp til Preikestolen: - Smertegrensa er nådd». *Dagbladet.no* **(norsk)**. Besøkt 16. juli 2019. «I juni gikk 64 354 personer til Preikestolen, mot 45 369 året før. I fjor var det 305 000 personer som besøkte Preikestolen, og det er ventet enda flere i år. Rune Folkvord i Naturvernforbundet mener smertegrensa er nådd for antall besøkende.»
5. ↑  «Ny besøksrekord for Preikestolen». *Dagsavisen* **(norsk)**. 4. oktober 2022. Besøkt 5. oktober 2022.
6. ↑  «Preikestolen helt på topp!». Region Stavanger. Arkivert fra originalen 15. juli 2014. Besøkt 16. juni 2014.
7. ↑  *Lonely Planet's 1000 Ultimate Sights*. Lonely Planet. 2011. ISBN 9781742202938.
8. ↑  «50 natural wonders: The ultimate list of scenic splendor». CNN.
9. ↑  ««Mission Impossible» å filme på Preikestolen». *NRK* **(norsk)**. 6. november 2017. Besøkt 7. november 2017.
10. ↑  «Preikestolen lagt til India i ny «Mission: Impossible»-film» **(norsk)**. Besøkt 22. august 2018.
11. ↑  «Turistnæringens Cruise-stunt slaktes: - Så havnet Preikestolen i India, gitt». *Dagbladet.no* **(norsk)**. 26. juli 2018. Besøkt 22. august 2018.
12. 1 2  «Preikestolen». *www.ut.no*. Besøkt 4. desember 2021.
13. ↑  «Her klatres Preikestolen for første gang». *Aftenbladet*. Arkivert fra originalen 17. mars 2017. Besøkt 16. mars 2017.
14. 1 2 3 4  «ekord står for fall på Preikestolen». Stavanger Aftenblad. Arkivert fra originalen 13. august 2016. Besøkt 16. juni 2014.
15. 1 2  «Kongeparken best besøkt i Rogaland». Stavanger Aftenblad. Arkivert fra originalen 19. september 2008.  «Arkivert kopi». Arkivert fra originalen 19. september 2008. Besøkt 5. januar 2009.
16. ↑  «Preikestolen ble kåret til beste tur». Stavanger Aftenblad. Arkivert fra originalen 13. august 2016. Besøkt 16. juni 2014.
17. ↑  «Preikestolen med besøksrekord». *Dagen.no* **(norsk)**. 13. november 2014. Arkivert fra originalen 2. februar 2017. Besøkt 20. januar 2017.
18. ↑  Lange, Odd Roar (28. oktober 2015). «Forvirring om fjelltopper». *rbnett.no*. Besøkt 20. januar 2017.

Eksterne lenker
---------------

* (en) Preikestolen – kategori av bilder, video eller lyd på Commons Rediger på Wikidata
* "Har fryktet fall fra Preikestolen" (09.10.2013) nrk.no
* Timelapse-film av ett døgn på Preikestolen på YouTube
* Om Preikestolen på Ryfylke.com Arkivert 17. juni 2012 hos Wayback Machine.
* Preikestolen fjellstue Arkivert 10. juli 2012 hos Wayback Machine.
* Preikestolen fjellstue på UT.no
* Pulpit Rock (en)
* lysefjordeninfo.no (en)

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |